— Любы спецыяліст, у тым ліку і настаўнік, павінен быць канкурэнтаздольны, і менавіта такога педагога мы павінны падрыхтаваць, — гаворыць намеснік дырэктара па вучэбнай рабоце Вікторыя Торра. — Якім павінен быць настаўнік, якія патрабаванні да яго прад’яўляе сучасны свет — для Рэчыцкага педагагічнага каледжа гэтыя пытанні з’яўляюцца галоўнымі з моманту заснавання. За 25 гадоў змест падрыхтоўкі навучэнцаў шмат у чым змяніўся, але будучых настаўнікаў па-ранейшаму вучаць усведамляць каштоўнасць і значнасць сваёй прафесіі, быць творчымі і пастаянна пацвярджаць высокі ўзровень майстэрства.